નવસારીના શાંતાદેવી રોડ ઉપર મૂળત: સૌરાષ્ટ્રવાસીઓ વધુ પ્રમાણમાં રહે છે. આજે સોમવારે અહીંના સ્થાનિક લોકોએ સ્વચ્છતા પરત્વે જાગુરૂક્તા દાખવી મેગા સફાઇ અભિયાન હાથ ધરવાનો નિર્ણય કર્યો હતો. આ અભિયાનને નગરપાલિકાનો પણ સહયોગ પ્રાપ્ત થયો હતો. બપોરે અઢી વાગ્યે આ મેગા સફાઇ અભિયાનની શરૂઆત થઇ હતી. જેમાં આ વિસ્તારમાં આવેલી 12-15 થી વધુ રહેણાંક સોસાયટીઓનાં લોકો પણ સામેલ થયા હતાં. ખાસ કરીને મહિલાઓ વધુ પ્રમાણમાં આ અભિયાનમાં જોડાઇ હતી.